Dybe, stille, stærke, milde


Note
Teksten er af Theodor Wilhelm Oldenburg, 1840.

Der findes 5 melodier, der kan bruges til nedenstående tekster: af Johann Crüger (1649), af Johann Balthasar König (1738), af Heinrich von Nutzhorn (1866), af Knud Jeppesen (1930) og af Leif Kayser (1975).

Følgende salmer kan bruge de samme melodier: 
Bøj, o Helligånd, os alle (Knud Jeppesen 1930)
Helligånd, hør, hvad vi bede 
Herre, jeg har handlet ilde (se Crügers melodi) 
Herren god, som uden grænser 
Jesus, dødens overvinder 
Jesus, se til os i nåde 
Stod med Krist vi op af døde
Søndag morgen fra de døde 
Øjne, I var lykkelige (se Nutzhorns melodi) (Leif Kayser 1975)

Teksten
Dybe, stille,
stærke, milde
Guddoms-ord fra Himmel-havn,
blidt de kalde
hjerter alle
i den gode hyrdes navn,
vidne om, hvad os er givet:
Jesus er vor vej til livet.

Frelser kære!
Tak dig være
for din nåde mod vor jord!
Tiden rinder,
verden svinder,
evig dog består dit ord.
Med dit ord din nåde varer,
er vort værn mod alle farer.

Drag de mange
sjæle bange
til dig ved din Helligånd!
Alle vegne
døden segne
for din stærke frelserhånd!
Før os an på livets veje,
før os ind til livets eje!

 Theodor Wilhelm Oldenburg forfatter
 Johann Crüger komponist
 Knud Jeppesen komponist
 Johann Balthasar König komponist
 Leif Kayser komponist
 Heinrich von Nutzhorn komponist
 Salmer